
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2350 

1 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναβολή κατάταξης των ερευνητών του Ευρωπαϊ¬ 
κού Οργανισμού Πυρηνικών Ερευνών (ΟΕΒΝ). 1 

Ελεύθερη τηλεοπτική μετάδοση σημαντικών αθλη¬ 
τικών γεγονότων στα κράτη μέλη της Ευρωπαϊ¬ 
κής Ένωσης για την περίοδο 2014-2015. 2 


ΑΠΟΦΑΣΕΙ Σ 

Αριθμ. Φ.429.1/20/370058/Σ.1400 (1) 


Αναβολή κατάταξης των ερευνητών του Ευρωπαϊκού 
Οργανισμού Πυρηνικών Ερευνών (ΟΕΒΝ). 

Η ΑΝΑΠΛΗΡΩΤΗΣ 
ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 3 του άρθρου 19Α 
του Ν. 3421/2005 «Στρατολογία των Ελλήνων και άλλες 
διατάξεις» (ΦΕΚ Α'/302), όπως προστέθηκε με το άρθρο 
33 του Ν. 4278/2014 «Φάροι, Στρατολογία και άλλες δι¬ 
ατάξεις» (ΦΕΚ Α7157). 

β. Τ ις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Οργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ Α'/98). 

γ. Την υπ’ αριθμ. Υ 304/2.7.2013 απόφαση Πρωθυπουρ¬ 
γού «Ανάθεση αρμοδιοτήτων στην Αναπληρωτή Υπουρ¬ 
γό Εθνικής Αμυνας Φωτεινή Γεννηματά» (ΦΕΚ Β'/1635). 

δ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

ε. Την από 18 Αυγούστου 2014 σχετική πρόταση του 
Αρχηγού του Γ ενικού Επιτελείου Εθνικής Άμυνας, απο¬ 
φασίζουμε: 

Άρθρο 1 

Αναβολή κατάταξης των ερευνητών του Ευρωπαϊκού 
Οργανισμού Πυρηνικών Ερευνών (ΟΕΒΝ) 

1. Για τη χορήγηση της αναβολής του άρθρου 19Α του 
Ν. 3421/2005 (ΦΕΚ Α'/302), οι ενδιαφερόμενοι υποβάλ¬ 
λουν στην αρμόδια Στρατολογική Υπηρεσία, με αίτησή 


τους, πιστοποίηση ή βεβαίωση του αρμόδιου Τμήμα¬ 
τος του Ευρωπαϊκού Οργανισμού Πυρηνικών Ερευνών 
(ΟΕΒΝ), από την οποία να προκύπτει ότι εργάζονται 
σ’ αυτόν ως ερευνητές, η ημερομηνία έναρξης της ερ¬ 
γασίας τους με την ιδιότητα αυτή και η ακριβής χρονική 
της διάρκεια. 

2. Οι ενδιαφερόμενοι υποβάλλουν τα δικαιολογητικά 
της παραγράφου 1 μέχρι και την ημερομηνία κατά την 
οποία υποχρεούνται για κατάταξη στις Ένοπλες Δυνά¬ 
μεις, εξαιτίας λήξης ή διακοπής της νόμιμης παραμονής 
τους έξω απ’ αυτές. Εάν η αίτηση υποβληθεί μετά την 
παραπάνω ημερομηνία, η αναβολή χορηγείται, εφόσον 
οι ενδιαφερόμενοι δεν έχουν καταταγεί στις Ένοπλες 
Δυνάμεις και εφόσον όλες οι προϋποθέσεις υπήρχαν 
κατά την ημερομηνία που έπρεπε να καταταγούν. 

Αρθρο 2 

Υποχρεώσεις όσων έτυχαν αναβολής κατάταξης 
στις Ένοπλες Δυνάμεις 

1. Οι στρατεύσιμοι, στους οποίους χορηγήθηκε η 
αναβολή κατάταξης του άρθρου 19Α του Ν. 3421/2005, 
υποχρεούνται να υποβάλουν στην αρμόδια Στρατολο¬ 
γική Υπηρεσία εντός του μηνάς Δεκεμβρίου κάθε έτους, 
με έναρξη το Δεκέμβριο του επόμενου έτους από τη 
χορήγηση της αναβολής, πιστοποίηση ή βεβαίωση του 
αρμόδιου Τμήματος του Ευρωπαϊκού Οργανισμού Πυ¬ 
ρηνικών Ερευνών (ΟΕΒΝ), από την οποία να προκύπτει, 
αν, από την ημερομηνία έναρξης της εργασίας τους 
ως ερευνητών στον Οργανισμό, συνεχίζουν να εργάζο¬ 
νται σ’ αυτόν με την ίδια ιδιότητα, χωρίς διακοπή. Σε 
περίπτωση εκπρόθεσμης υποβολής ή μη υποβολής της 
ως άνω πιστοποίησης ή βεβαίωσης, υπέχουν πρόσθετη 
στρατιωτική υποχρέωση ενός (1) μήνα. 

2. Η αναβολή των στρατευσίμων που εργάζονται 
ως ερευνητές στον Ευρωπαϊκό Οργανισμό Πυρηνικών 
Ερευνών (ΟΕΒΝ) διακόπτεται με την, κατά οποιοδήποτε 
τρόπο, απώλεια της ιδιότητας του ερευνητή του Οργανι¬ 
σμού αυτού ή με αίτησή τους. Οι ως άνω έχουν υποχρέ¬ 
ωση κατάταξης στις Ένοπλες Δυνάμεις για εκπλήρωση 
των στρατιωτικών τους υποχρεώσεων με την ΕΣΣΟ 
που καθορίζεται, σύμφωνα με τις κείμενες διατάξεις, 
ως εκ της διακοπής της αναβολής τους. Εφόσον δεν 
καταταγούν εμπρόθεσμα, κηρύσσονται ανυπότακτοι και 
υπέχουν τις σχετικές συνέπειες. 

3/Οσοι λαμβάνουν αναβολή κατάταξης ως εργαζόμε¬ 
νοι ερευνητές του Ευρωπαϊκού Οργανισμού Πυρηνικών 
Ερευνών (ΘΕΒΝ), υποβάλλουν στην αρμόδια Στρατολο¬ 
γική Υπηρεσία, μέχρι την ημερομηνία που υποχρεούνται 
για κατάταξη στις'Ενοπλες Δυνάμεις, εξαιτίας διακοπής 
ή λήξης της αναβολής τους, πιστοποίηση ή βεβαίωση 
του αρμοδίου Τμήματος του Ευρωπαϊκού Οργανισμού 
Πυρηνικών Ερευνών (ΘΕΒΝ), από την οποία να προκύπτει 
η διατήρηση ή η ακριβής ημερομηνία απώλειας της 
ιδιότητας του ερευνητή του Οργανισμού αυτού. Σε πε¬ 
ρίπτωση μη υποβολής ή εκπρόθεσμης υποβολής της ως 
άνω πιστοποίησης ή βεβαίωσης, επιβάλλεται πρόσθετη 
στρατιωτική υποχρέωση ενός (1) μήνα. 

4. Εφόσον από τις υποβαλλόμενες πιστοποιήσεις 
ή βεβαιώσεις προκύπτει ότι η χορηγηθείσα αναβολή 
διακόπηκε σε προγενέστερο χρόνο και οι τυχόντες 
της αναβολής δεν κατετάγησαν εμπρόθεσμα στις 
Ένοπλες Δυνάμεις για εκπλήρωση των στρατιωτικών 
τους υποχρεώσεων, αυτοί υπέχουν και συνέπειες 
ανυποταξίας. 

5. Σε περίπτωση ανανέωσης της σύμβασης εργασίας 
τους, η αναβολή κατάταξης των ως άνω ερευνητών 
παρατείνεται για χρονικό διάστημα ίσο με το χρόνο 
που πρόκειται να εργαστούν, κατόπιν αιτήσεώς τους και 
υποβολής των καθορισθέντων στην παρ. 1 του άρθρου 
1 και την παρ. 3 του άρθρου 2 της απόφασης αυτής 
δικαιολογητικών, εφόσον πληρούνται οι καθοριζόμενες 
από τη σχετική διάταξη νόμου προϋποθέσεις, χωρίς 
την επιβολή της πρόσθετης στρατιωτικής υποχρέωσης 
που προβλέπεται από την παραπάνω παράγραφο 3 του 
παρόντος άρθρου. 

6. Σε περίπτωση λήξης ή διακοπής της αναβολής κα¬ 
τάταξης και εφόσον οι ενδιαφερόμενοι δεν υποβάλλουν 
τα προβλεπόμενα δικαιολογητικά για τη δικαιολόγηση 
της χρήσης της, οι Στρατολογικές Υπηρεσίες υποχρε- 
ούνται να ζητούν, μέσω της αρμόδιας προξενικής αρχής, 
πιστοποίηση ή βεβαίωση, σχετικά με τη διατήρηση ή την 
απώλεια της ιδιότητας του ερευνητή. Τα καθοριζόμενα 
στην παράγραφο 4 του παρόντος άρθρου ισχύουν και 
στην περίπτωση αυτή. 

Άρθρο 3 

Τελικές Διατάξεις 

Όλες οι πιστοποιήσεις ή βεβαιώσεις που υποβάλλονται 
από τους ενδιαφερομένους στις Στρατολογικές Υπη¬ 
ρεσίες, κατ’ εφαρμογή της απόφασης αυτής, γίνονται 
δεκτές μόνο αν είναι επικυρωμένες για τη γνησιότητά 
τους και επίσημα μεταφρασμένες, σύμφωνα με τις ει¬ 
δικές κείμενες διατάξεις. 

Άρθρο 4 
Έναρξη Ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2014 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΩΤΕΙΝΗ ΓΕΝΝΗΜΑΤΑ 


Αριθμ. 26683 (2) 

Ελεύθερη τηλεοπτική μετάδοση σημαντικών αθλητικών 
γεγονότων στα κράτη μέλη της Ευρωπαϊκής Ένωσης 
για την περίοδο 2014-2015. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - 
Η ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

Έχοντας υπόψη: 

1. Τις διατάξεις: 

α) Του Ν. 1558/1985, άρθρο 27 «Σύσταση Γενικών Γραμ- 
ματειών» παρ. 2ε, περ. ιν «Γενική Γραμματεία Αθλητι¬ 
σμού» (ΦΕΚ 137/Α785). 

β) Της υπ’ αριθ. 89/552 Οδηγίας της ΕΟΚ, όπως ανα¬ 
θεωρήθηκε και ισχύει. 

γ) Της παρ. 7 του άρθρου 84 Ν. 2725/1999 (ΦΕΚ 121/ 
Α717-6-1999). 

δ) Του Π.Δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ 
98/Α722-04-2005). 

ε) Του Π.Δ. 77/1985 «Οργανισμός της Γενικής Γραμ¬ 
ματείας Αθλητισμού» (ΦΕΚ 28/Α71-3-1985), όπως ισχύει. 

στ) Του Π.Δ. 118/2013 «Τροποποίηση του Π.Δ. 85/2012 
(Α7141) -Ίδρυση Υπουργείου Υποδομών, Μεταφορών και 
Δικτύων και Υπουργείου Πολιτισμού και Αθλητισμού και 
μετονομασία των Υπουργείων Ανάπτυξης και Ανταγω¬ 
νιστικότητας και σε Υπουργείο Παιδείας και Θρησκευ¬ 
μάτων αντιστοίχως» (ΦΕΚ 152/Α725-6-2013). 

ζ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α725-6-2013). 

η) Το Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 134/Β'/10-06-2014). 

θ) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

2. Την αριθ. 175537/25484/22410/11363 απόφαση του Πρω¬ 
θυπουργού και του Υπουργού Πολιτισμού και Αθλητισμού, 
περί ανάθεσης αρμοδιοτήτων στον Υφυπουργό Πολιτισμού 
και Αθλητισμού Ιωάννη Ανδριανό (ΦΕΚ 1864/Β78-7-2014). 

3. Την υπ’ αριθμ. Υ462/17-6-2014 απόφαση του Πρωθυ¬ 
πουργού «Καθορισμός αρμοδιοτήτων της Υφυπουργού 
στον Πρωθυπουργό, Σοφίας Βούλτεψη» (ΦΕΚ 1634/Β720- 
6-2014), αποφασίζουμε: 

Καταρτίζουμε κατάλογο αθλητικών εκδηλώσεων ιδι¬ 
αιτέρου κοινωνικού ενδιαφέροντος , για τις οποίες εξα¬ 
σφαλίζεται στο κοινό η δυνατότητα παρακολούθησης 
τους κατά πρώτη χρονικά μετάδοση από τηλεοπτικούς 
σταθμούς εθνικής εμβέλειας μέσω ολικής ή μερικής 
ζωντανής κάλυψης ή ολικής ή μερικής αναμετάδοσης. 

Οι αθλητικές εκδηλώσεις για την περίοδο 2014-2015 
είναι οι εξής: 

- Τελικός Κυπέλλου Ελλάδας (ποδόσφαιρο) 

- Ο ποδοσφαιρικός αγώνας κατάταξης για την ανά¬ 
δειξη του πρωταθλητή της ΒυρθΜοαςυο αν και εφόσον 
απαιτηθεί αγώνας μπαράζ (ποδόσφαιρο). 

- Τ ελικός Κυπέλλου Ελλάδας (μπάσκετ) 

- Τελικός Θίιαπιρίοηε Εοαρυο (ποδόσφαιρο) 

- Τελικός ΨΕΡΑ ΕυΐΌρα Ι_θ3<3υθ 

- ΡϊηειΙ - 4 ΕυΐΌΐοβρυβ ανδρών μπάσκετ (εφόσον συμ¬ 
μετέχουν ελληνικές ομάδες) 

- ΡίπαΙ - 4 ΘίιαπηρΙοηε Εοβρυο ανδρών υδατοσφαίριση 
(εφόσον συμμετέχουν ελληνικές ομάδες) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


29443 


- Ιαη ΤΐΌράγ υδατοσφαίριση ανδρών - γυναικών (εφό¬ 
σον συμμετέχουν ελληνικές ομάδες) 

- ΡίπαΙ - 4 ΕυΐΌΐβ3<3υθ γυναικών υδατοσφαίριση (εφό¬ 
σον συμμετέχουν ελληνικές ομάδες) 

- Ευρωπαϊκό Πρωτάθλημα υδατοσφαίρισης ανδρών - 
γυναικών (εφόσον συμμετέχει η Εθνική ομάδα) 

- Οάδπηρίοηε Ιθβουβ χάντμπολ ανδρών - γυναικών 
(εφόσον συμμετέχουν ελληνικές ομάδες) 

- Τ ελικός Κυπέλλου βόλεϊ ανδρών - γυναικών 

- Οίιβηηρίοηε ίεαςυσ βόλεϊ ανδρών - γυναικών (εφόσον 
συμμετέχουν ελληνικές ομάδες) 

- Ευρωπαϊκό Πρωτάθλημα βόλεϊ ανδρών - γυναικών 
(εφόσον συμμετέχει η Εθνική ομάδα) 

- Διεθνείς αγώνες τένις (οι-βπά εΙεπι) εφόσον συμμε¬ 
τέχει Έλληνας αθλητής 


- Ετήσια Κλασική Διαδρομή Μαραθωνίου 

- Ράλλυ Ακρόπολης 

- Ευρωπαϊκά και Παγκόσμια Πρωταθλήματα ομαδι¬ 
κών και ατομικών αθλημάτων, εφόσον στους τελικούς 
συμμετέχουν ελληνικές ομάδες και Έλληνες αθλητές. 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 26 Αυγούστου 2014 

ΟΙ ΥΦΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΥΦΥΠ. ΣΤΟΝ ΠΡΩΘΥΠΟΥΡΓΟ 

ΙΩΑΝΝΗΣ ΑΝΔΡΙΑΝΟΣ ΣΟΦΙΑ ΒΟΥΛΤΕΨΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9ΐ· - β-τηβΐΙ: ννβόπΐ33ί6Γ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































